Tisztelt Kolléga! Tisztelt Tagtársunk!

A Magyar Parodontológiai Társaság 2019. évi Közgyűlésén *Határozat*ot hozott tagdíjemelésről.

Ennek értelmében az eddigi tárgyéves 2000 Ft-os csak MPT tagdíj **megszűnik**, **és a helyét a 15 000 Ft-os alap tagdíj veszi át**, ami a korábbi „aktív tagságnak” felel meg, tehát tartalmazza az EFP tagsági díjat és a hozzá járó online Journal of Clinical Periodontology folyóirat-előfizetést is. Egyetértettünk abban, hogy mivel maga a Társaság tagja az Európai Parodontológus Társaságnak (EFP), elvárható tagjainktól, hogy ők is tagok legyenek. Ennek megfelelően a közreműködő tagsági státusz megszűnt, az alap tárgyéves tagdíj pedig 15 000 Ft-ra emelkedett, ami – minthogy az EFP díja euroban van meghatározva és úgy is fizeti be a Társaság- az euro árfolyamától függően változhat.

Azzal is egyetértett a Közgyűlés, hogy az eddigi „aktív tagság” mintájára **emelt árú, tárgyévi 50 000 Ft-os kiemelt tagsági díjat vezet be a Társaság.** Ez is tartalmazza az EFP tagsági díjat és az azzal járó folyóirat előfizetést, de emellett kedvezményt is nyújt bizonyos szakmai cégektől történő vásárlás esetén a kiemelt tagok részére. Az aktuális kedvezmények listája a Magyar Parodontológiai Társaság honlapján tekinthető meg.

Tisztelettel kérjük, gondolják át praxisuk anyag- és eszközigényeit, és ha úgy látják, hogy Önöknek egy év alatt megéri ez a kedvezmény, akkor válasszák az emelt tagságot. **A tagdíjat, kérjük, a Magyar Parodontlógiai Társaság OTP-bankszámlájára utalják át (számlaszám: 11708001-20503000) és a közlemény rovatban tüntessék fel a TAGDÍJ szót, nevüket és pecsétszámukat.**

**Az emelt tagsági díjhoz kapcsolódó kedvezmények a 2020. évben a következők:**

**10% kedvezmény a** FrontDent Kft-nél **Geistlich és a Dentsply Sirona implantológiai termékeire.\***

**10% kedvezmény a** Straumann Magyarországi Fióktelepétől **Straumann termékekre\***

**10% kedvezmény a** botiss Magyarország **cégtől botiss és Ustomed termékekre\***

**\*FONTOS: A felajánlott kedvezmények más kedvezményekkel, akciókkal nem vonhatók össze. Adatvédelem: a kedvezmény érvényesítéséhez az érdekelt 3. félnek kizárólag a következő adataikat nyújtjuk át: név, pecsétszám.**

Kérünk minden Tagtársat, hogy töltsék ki és juttassák vissza a csatolt nyilatkozatot a Társaság számára (jelen levél 2. oldala) akár szkennelve/fényképezve, erre az emailcímre, akár postai úton a fejlécben szereplő postacímre. A digitális kitöltés és aláírás is megfelelő, ha aláírásuk után szerepel a „saját kezűleg”, vagy digitális aláírásukat használják. A tagdíjak befizetési határideje október 31., de vegyék figyelembe, hogy a kedvezményeket csak a befizetés napjától kezdve vehetik igénybe a 2020. évre, érdemes tehát a díjat minél hamarabb befizetni.

Kérem a tisztelt Tagságot, hogy a fentieket megfontolva nyilatkozzanak a tagsági szándékukról a csatolt Nyilatkozatban.

Kollegális tisztelettel:

Prof. Windisch Péter

elnök s.k.

**Nyilatkozat a Magyar Parodontológiai Társasági tagságról 2020.**

Alulírott (*név, pecsétszám*:)………………………………………………………………………….. megismerve a Magyar Parodontológiai Társaság 2019. évi Közgyűlésén hozott *Határozat*ot a tagdíjemelésről arról nyilatkozom, hogy

*(alább jelölje be szándéknyilatkozatát)*

[ ] **Emelt összegű, 50 000 Ft-os tárgyéves tagdíj**: a Magyar Parodontológiai Társaság kiemelt tagja kívánok lenni/maradni és vállalom az emelt szintű, 50 000 (Ötvenezer.) Ft/tárgyév tagdíj megfizetését, ami az EFP tagság és az azzal járó online Journal of Clinical Periodontology folyóirat-előfizetésen kívül vásárlási kedvezményekkel jár a Magyar Parodontológiai Társaság honlapján és tagi hírlevelében megnevezett szakmai cégeknél.[ ]  A Magyar Parodontológiai Társaság **tagja kívánok lenni/maradni és vállalom a 15 000 (Tizenötezer.) Ft/tárgyév tagdíj megfizetését**, ami az EFP tagságot és az azzal járó online Journal of Clinical Periodontology folyóirat-előfizetést is tartalmazza.[ ]  **Csak hírlevelet kérek: nem kívánok a Magyar Parodontológiai Társaság tagja lenni,** kérem, hogy töröljenek a tagnévsorból és minden személyes adatot tartalmazó nyilvántartásukból. Kérem azonban, hogy továbbra is jutassák el hozzám a Társaság szakmai hírlevelét.[ ]  **Végleges törlés**: Nem kívánok a Magyar Parodontológiai Társaság tagja lenni, kérem, hogy töröljenek a tagnévsorból és minden személyes adatot tartalmazó nyilvántartásukból, és a továbbiakban kérem, **ne küldjenek számomra szakmai hírlevelet se.**

\*e-mail címem megváltozott, vagy több bejelentett e-mail címem közül a következőt jelölöm meg a Társaságnak kapcsolattartási célra: …………………………………………………………………….

Ezt a Nyilatkozatot tettem: hely: …………………………… dátum:………………………………

…………………………………………………..

aláírás